《郑宁夫携诗什访余并有赠篇闻其浙右之行诗以》
宋代·杜范

何人剥啄扣云关，袖有新诗数百篇。
官徵自调相和应，珠玑不拣尽光圆。
昌黎荐士惭无路，东野盘空枉笑天。
闻道二亲犹未葬，知谁著眼为渠怜。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。